Emilia-Romaña

Ang Emilia-Romaña (pagbigkas [eˈmiːlja roˈmaɲɲa], Romagnol: Emélia-Rumâgna) ay rehiyong administratibo sa rehiyon ng Hilagang Italya, na binubuo ng rehiyong pang-kasaysayan ng Emilia at Romagna. Ang kabesera nito ay Bolonia. Ang Emilia-Romaña ay isa sa pinakamayaman at pinakamaunlad na rehiyon sa Europa, na may ikatlong pinakamataas na kabuuang domestikong produkto per capita sa Italya. Ang Bolonia, ang kabesera nito, ay may isa sa pinakamataas na mga indeks ngkaledad ng buhay ng Italya at mga abaneteng serbisyong panlipunan. Ang Emilia-Romaña ay isa ring sentrong pangkultura, pang-ekonomiya, at panturista, na tahanan ng Unibersidad ng Bolonia, ang pinakamatandang unibersidad sa mundo; naglalaman ng mga lungsod Romaniko at Renasimyento (tulad ng Modena, Parma, at Ferrara) at ang dating Imperyong Romanong kabesera na Ravena; sumasaklaw sa labing-isang pamanang pook ng UNESCO; pagiging sentro para sa produksiyon ng pagkain at sasakyan (tahanan ng mga kompanya ng sasakyan tulad ng Ferrari, Lamborghini, Maserati, Pagani, De Tomaso, Dallara, at Ducati); at pagkakaroon ng mga sikat na resort sa baybayin tulad ng Cervia, Cesenatico, Rimini, at Riccione. Noong 2018, pinangalanan ng gabay ng Lonely Planet ang Emilia-Romaña bilang pinakamagandang lugar na makikita sa Europa. Mga pagkakahating pampangasiwaan Ang Emilia-Romaña ay binubuo ng siyam na lalawigan. Bukod sa pagkakabuo ng Kalakhang Lungsod ng Bolonia, ang mga plano upang ang siyam na lalawigan ay gawing apat ay hindi itinuloy. Mga sanggunian Ang lathalaing ito na tungkol sa Italya ay isang usbong. Makatutulong ka sa Wikipedia sa pagpapalawig nito.